Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: 1997. évi XXX. törvény (Jht.) és egyéb — jogszabályok
Paragraph Index: 496

d) Egyéb befektetés összesen sorba kell beírni. XI. C 3—4. BEFEKTETÉSEKHEZ KAPCSOLÓDÓ ÜGYLETEK A jelentés kitöltése A Hpt. 61. §-ában előírtak figyelése érdekében a hitelintézet befektetéseihez kapcsolódó ügyleteket kell kimutatni. A XI. C. 1—2. Befektetések jelentőtáblákon a hitelintézet befektetéseivel — az egyszerre tulajdoni és ügyfél — kapcsolatban álló vállalkozások pénzügyi kapcsolatait kell itt feltüntetni a hitelintézet és betétesei számára potenciális veszélyt jelentő összefonódások feltérképezése érdekében. A befektetési szerkezetet részletező XI. C 1. és 2. tábla folytatása a pénzügyi adatok kitöltésére szolgáló XI. C 3. és 4. tábla, ezért a vonatkozó előírások is együttesen, illetve folytatólagosan kerülnek meghatározásra, valamint az összesítések, illetve a részletező sorokban az ügyfelek felsorolási sorrendjének a négy táblában azonosaknak kell lenni. A befektetésekhez kapcsolódó hitel (hitel és vállalt kötelezettség) meghatározásához a kockázatvállalásként a Hpt. által meghatározott ügyleteket kell figyelembe venni, a részesedések kivételével. A követelés, illetve kötelezettségállományt mindegyik táblán a mérleg szerinti összeggel kell kimutatni, mivel ezek az adatok kiemelések a mérlegből. Az XI. C 3. és 4. tábla oszlopainak kitöltésére vonatkozó előírások megegyeznek a XI. B 1—2. táblákéval, mivel ezek az adatok is hozzátartoznak a 61. §-ban korlátozott kapcsolódó ügyletekhez. A XI. C 3. tábla c) oszlopában a legrégebben lejárt adósságtól eltelt napok számát kell a megfelelő soron feltüntetni. A d) oszlopban az adósminősítés kódját kell az adott adósra vonatkozóan megadni a hitelintézet minősítési rendszerétől függően. A XI. C 3—4. táblák oszlopaiban a megnevezések szerint kell feltüntetni az eszközöket, a forrásokat, illetve a mérlegen kívüli kötelezettségeket — a mérleg adatok alapján — a főbb csoportoknak megfelelően. Abban az esetben, ha a hitelintézetnek többféle követelése és függő, jövőbeni kötelezettsége van, akkor ezeket a táblák megfelelő oszlopába jellegük szerint csoportosítva, összevontan kell szerepeltetni. Az e) Értékpapír oszlopban mind a kereskedelmi, mind a befektetési célú értékpapírokat fel kell tüntetni, kivéve a részvényeket, részesedéseket, mivel azokat a h) oszlopban kell kimutatni. Az f) Hitelek oszlopban az összes követelést (a hitelintézet esetén az általa nyújtott betét kivételével) szerepeltetni kell. A g) oszlopban a nyújtott alárendelt kölcsöntőkeként biztosított hiteleket kell feltüntetni. A h) Vagyoni részesedések oszlopban kell az összes befektetést (részvényt, részesedést, vagyoni érdekeltséget stb.) feltüntetni, de azok nem tartoznak a kapcsolódó hitelt (ügyletet) korlátozó előírás alá. A teljes kapcsolatrendszer feltérképezése érdekében szükséges az egyes ügyfélhez (befektetéshez) tartozó források i)—k) oszlopokban történő feltüntetése. A XI. C 4. tábla l) és m) oszlopaiban a függő és jövőbeni kötelezettségeket a teljes (és nem súlyozott) értéken kell szerepeltetni! Az n) Kapcsolódó ügyletek összesen oszlopba — a Hpt.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes